《送八弟宝斋入都应试》
清代·谢高育

正值分龙日，江干送汝行。无言堪禁泪，少语倍含情。

事业穷而堪，文章老更精。吾身久衰朽，风雨盼成名。

有侄犹能教，无烦问课程。午餐描字仿，卯饮听书声。

慈爱非疏节，陶镕可大成。解元桥畔望，北榜报锣鸣。

作者简介：字锦雯，一字寄甥，廪贡生。官通州训导，历署松江府学教授，常熟县学教谕。邑志传行谊。